CELEX: 62009CN0490
Language: et
Date: 2009-11-30 00:00:00
Title: Kohtuasi C-490/09: 30. novembril 2009 esitatud hagi — Euroopa Ühenduste Komisjon versus Luksemburgi Suurhertsogiriik

13.2.2010   
            
            
               ET
            
            
               Euroopa Liidu Teataja
            
            
               C 37/21
            
         30. novembril 2009 esitatud hagi — Euroopa Ühenduste Komisjon versus Luksemburgi Suurhertsogiriik
   (Kohtuasi C-490/09)
   2010/C 37/24
   Kohtumenetluse keel: prantsuse
   
      Pooled
   
   
      Hageja: Euroopa Ühenduste Komisjon (esindajad: G. Rozet ja E. Traversa)
   
      Kostja: Luksemburgi Suurhertsogiriik
   
      Hageja nõuded
   
   
               —
            
            
               Tuvastada, et kuna Luksemburgi Suurhertsogiriik on jätnud praeguses sõnastuses kehtima sotsiaalkindlustusseadustiku artikli 24, mille kohaselt ei hüvitata teises liikmesriigis tehtud biomeditsiiniliste analüüside kulusid, nähes ette, et selliste analüüside kulud katab üksnes makseid teostav kolmas isik, ning Union des caisses de maladie’ (haigekassade liit) põhikirja artikli 12, mille kohaselt hüvitatakse teises riigis tehtud biomeditsiinilised analüüsid tingimusel, et riiklikes kokkulepetes ette nähtud läbiviimise tingimused on täielikult täidetud, on Luksemburgi Suurhertsogiriik rikkunud EÜ asutamislepingu artiklist 49 tulenevaid kohustusi;
            
         
               —
            
            
               mõista kohtukulud välja Luksemburgi Suurhertsogiriigilt.
            
         
      Väited ja peamised argumendid
   
   Euroopa Komisjon väidab oma hagis, et jättes kehtima õigusnormid, mille kohaselt ei hüvitata teises liikmesriigis tehtud biomeditsiiniliste analüüside ja laboratoorsete uuringute kulusid, või mille kohaselt hüvitatakse need kulud tingimusel, et Luksemburgi õiguses sätestatud läbiviimise tingimused on täielikult täidetud, on kostja rikkunud EÜ artiklis 49 kehtestatud teenuste osutamise vabaduse põhimõtet.
   Hageja toob näiteks, et siseriiklikud ametiasutused katavad analüüsi- ja uuringukulud vaid siis, kui need on läbi viidud eraldiseisvas analüüsilaboris, järgides täielikult Luksemburgi õiguses sätestatud tingimusi. Mõnes liikmesriigis aga ei tehta seesuguseid analüüse laboris, vaid neid teevad arstid ise.
   Komisjoni arvates ei ole kõnesolevad piirangud ülekaaluka üldise huviga õigustatud ega kujuta endast ka vältimatut ja mõõdupärast vahendit rahvatervise kaitse eesmärgi saavutamiseks.